15-jarige skolier brand erg ná motorfietsongeluk - Maroela Media
Joggie Theron Foto: Facebook
Annerie du Plooy, direkteur van die Hero Burn Foundation, het Vrydag aan Maroela Media gesê Joggie se koors is steeds hoog ná hy gister in die teater was. "Sy ma het aan my bevestig dat sy koors nog baie hoog is. Dit is egter normaal vir 'n brandslagoffer om die eerste 14 dae ná 'n brand te sukkel met hoë infeksietelling en gevolglik 'n hoë koors," het Du Plooy gesê.
Joggie was op 12 Julie in 'n motorfietsongeluk in Witbank, Mpumalanga. Volgens Du Plooy het 'n motor glo voor Joggie ingedraai en hy het met die motorfiets in die voertuig vasgery. Sy linkervoet het glo egter aan die motorfiets vasgehaak en hy kon nie van die fiets af wegkom toe dit aan die brand geslaan het nie. "Hy het oor die fiets gestaan toe dit aan die brand geslaan het en het gevolglik die meeste brandwonde van sy bors tot by sy knieë opgedoen." Omstanders het die vlamme glo probeer doodslaan, en daar was ook 'n dokter op die toneel om hom dadelik te behandel. "Die dokter het moontlik sy lewe gered."
"Dit is nog nie bekend of daar 'n klag teen die motoris gelê gaan word nie, maar Joggie se ouers is tans meer besorg oor sy welstand," het Du Plooy gesê.
'n Foto van die ongelukstoneel Foto: Hero Burn Foundation
Helizna Kilian · 6 jare gelede
'n Klag teen die motoris? Wat van 'n klag teen die ouers? Hulle 15-jarige kind het mos nie lisensie gehad vir daai fiets nie, so hoekom laat hulle hom daarop ry?
Nico · 6 jare gelede
Goeie vraag. My vrou was ook in 'n soortgelyke geval betrokke so 'n paar jaar gelede. Gelukkig was die outjie ongedeerd. Daar word slegs gekyk na die "voor hom ingery", maar daar word nooit verwys na die spoed wat die mannetjie gery het nie. Ek hoop vir hierdie seun se part hy het regtig by die spoedgrens gehou. Sterkte aan hom en sy famillie.
Priscilla Opperman · 6 jare gelede
En terwyl jul soos kinders tekere gan baklei Joggie vir sy lewe… Vlippen he'll word menslik… Jul dink altyd an die wat ni seer kry ni ek ken Joggie en sy ouers baie gud so kom try weer wane jul eendag groot is…. En bid some vi julle sondes nou ook…
Ellie · 6 jare gelede
Ekt verneem Joggie is vanoggend of gisteraand oorlede. Nie een van ons, of julle, kan oordeel spreek oor wat gebeur het, julle was nie daar. I guess God pluk altyd die mooiste blommetjies eerste-, rus in vrede Joggie, sorry my maat. xxx
Tonette · 6 jare gelede
ek stem saam met Ellie en Pricilla… dit gaan my verstand tebowe dat mense altyd 'n eiertjie wil lê waar dit nie nodig is nie… Ek sou sê 'n lewe is baie meer belangrik as 'n hofsaak.. of hoe? Rus in vrede Joggie.. Sterkte aan die familie xx